钦定古今图书集成/理学汇编/文学典/第120卷 > 《文学传后赞》同前
## 钦定古今图书集成/理学汇编/文学典/第120卷 > 《文学传后赞》同前

陈吏部尚书姚察曰：“魏文帝称古之文人，鲜能以名
节自全，何哉？夫文者妙发，性灵独拔，怀抱易邈等夷，
必兴矜露，大则凌慢侯王，小则傲蔑朋党，速忌离訧，
启自此作。若夫屈、贾之流斥，桓、冯之摈放，岂独一世
哉？盖恃才之祸也。群士值文明之运，摛艳藻之辞，无
郁抑之虞，不遭向时之患，美矣！刘氏之论，命之徒也。”
命也者，圣人罕言，欤就而必之，非《经》意也。